সিডনি স্মিথ (ক্রিকেটার, জন্ম ১৮৮১)
সিডনি গর্ডন স্মিথ (ইংরেজি: Sydney Smith; জন্ম: ১৫ জানুয়ারি, ১৮৮১ - মৃত্যু: ২৫ অক্টোবর, ১৯৬৩) ত্রিনিদাদের স্যান ফার্নান্দো এলাকায় জন্মগ্রহণকারী বিখ্যাত প্রথম-শ্রেণীর ক্রিকেট তারকা ছিলেন। ত্রিনিদাদ, নর্দাম্পটনশায়ার ও অকল্যান্ড দলের পক্ষে খেলেছেন তিনি। দলে তিনি মূলতঃ অল-রাউন্ডারের ভূমিকা পালন করতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে দক্ষতা প্রদর্শন করেছেন সিডনি স্মিথ।